#### E L Ő T E R J E S Z T É S

### Szombathely Megyei Jogú Város Közgyűlésének

### Városstratégiai, Idegenforgalmi és Sport Bizottságának

### 2025. április 22-i ülésére

*Javaslat a Váci Mihály utca 30-32. sz. ingatlan melletti parkoló kialakításával kapcsolatos döntés meghozatalára*

Megkeresés érkezett hozzám, hogy a Váci Mihály utca 30- 32 sz. alatti ingatlan keleti oldalán található zöldterületen új parkolóhelyek kialakítására lenne szükség. A VAISVÍZ Zrt. is jelezte, hogy az ott megújult, interaktív Vízműtörténeti Múzeum látogatói miatt is szükséges lenne a plusz megállóhelyek kialakítása.

A jelenleg hatályos településrendezési tervben a 2759/50 hrsz-ú területen belül már megtörtént az átminősítés annak érdekében, hogy parkolókiépítésére legyen lehetőség. A menetközben felmerülő lakossági és vállalkozói érdekeket is figyelembevéve azonban a településrendezési terv módosítása szükséges olyan módon, hogy a már kijelölésre került parkoló É-i oldala meghosszabbításra kerülne a VASIVÍZ Zrt. területéig. A településrendezési terv következő módosításakor ezt figyelembe véve jelentősen megnövekedne a parkoló helyek darabszáma.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjen.

**Szombathely, 2025. április „ ”**

/: **Horváth Soma** :/

**HATÁROZATI JAVASLAT**

**….…./2025. (IV.22.) VISB számú határozat**

A Városstratégiai, Idegenforgalmi és Sport Bizottság megtárgyalta a „*Javaslat a Váci Mihály utca 30-32. sz. ingatlan melletti parkoló kialakításával kapcsolatos döntés meghozatalára*” című előterjesztést, az abban foglaltakkal egyetért.

A Bizottság felkéri a polgármestert, hogy a településrendezési terv következő módosításakor kerüljön beépítésre a 2759/50 hrsz-ú területen már kijelölt parkoló É-i oldalának meghosszabbítása a VASIVÍZ Zrt. területéig.

**Felelős:** Dr. Nemény András polgármester

Horváth Soma alpolgármester

Tóth Kálmán, a Bizottság elnöke

/a végrehajtás előkészítéséért:

dr. Gyuráczné dr. Speier Anikó, a Városüzemeltetési és Városfejlesztési Osztály vezetője

Sütő Gabriella, városi főépítész/

**Határidő:** A rendezési terv soron következő módosítása